
Copyright©2014 by S.A. Publishing ©2017 KidKiddos Books Ltd.

[image: Macintosh HD:Users:innanusinskyshmuilov:Disk:Inna:My books:My books:Logo and author trailers:new logo kidkiddos:logo_kidkiddos not square.png]

––––––––

Volim da perem zube

Napisala Šeli Admont

Sa engleskog prevela Tanja Šobat

Hvala vam što ste kupili ovu knjigu

support@kidkiddos.com 

www.kidkiddos.com

[image: image][image: image][image: image]

To receive your FREE audio book “I Love to Brush My Teeth” (English Only)

click the picture below

[image: Macintosh HD:Users:innanusinskyshmuilov:Disk:Inna:My books:My books:small images:brush_video.jpg]


Sadržaj

Impresum

Volim da perem zube   (Serbian children book)

Još odličnih knjiga za decu: | www.kidkiddos.com

Volim da perem zube | By Shelley Admont | Napisala Šeli Admont | Hvala vam što ste kupili ovu knjigu

Svanulo je jutro i sunce je obasjalo šumu u daljini. U kućici u šumi, živeo je mali zeka Džimi sa svojim roditeljima i dva starija brata.

Mama je ušla u sobu koju je Džimi delio sa svojom braćom.

Prvo je poljubila najstarijeg brata, koji je mirno spavao u svom plavom krevetu. Zatim je poljubila srednjeg brata. On je još uvek spavao u svom zelenom krevetu.

Na kraju, mama je prišla Džimijevom narandžastom krevetu i poljubila ga.

„Dobro jutro, deco“, reče mama. „Vreme je da se ustaje.“

Najstariji brat je ustao iz kreveta i zaputio se ka kupatilu.

„Vau!“ povikao je, „imam novu četkicu za zube! Plavе je boje, moje omiljene. Hvala ti, mama.“ Počeo je da pere zube.

Srednji brat je išao za njim. „I ja imam novu četkicu za zube, ali moja je zelena!“, uzviknuo je i počeo da pere zube.

Džimi je ustao iz kreveta i polako krenuo ka kupatilu. Zašto uopšte da perem zube? pomislio je. Zubi su mi i ovako dobri.

„Vidi, Džimi“, reče njegov najstariji brat, „i ti imaš novu četkicu. Narandžasta je, kao tvoj krevet.“

„Pa šta ako imam novu četkicu, jaka stvar.“ Džimi je stajao ispred ogledala, ali nije počeo da pere zube.

„Deco, požurite! Doručak je skoro spreman“, začuo se nežan mamin glas. „Da li su svi završili sa pranjem zuba?“

„Ja sam završio“, odgovorio je najstariji brat i istrčao iz kupatila.

„I ja“, odgovori srednji brat, potrčavši za starijim bratom ka kuhinji.

„Mama, i ja sam završio sa pranjem zuba“, povikao je Džimi. Ali, dok je izlazio iz kupatila, začuo je neki glas.

„Nije lepo lagati“, reče glas. „Nisi oprao zube.“

„Ko je to rekao?“, upitao je Džimi dok je zbunjen gledao unaokolo.

Sa police mu se mrštila njegova nova narandžasta četkica za zube. Nije mogao da veruje svojim očima... ili ušima!

„Četkica za zube ne ume da priča“, rekao je zapanjeno.

„Naravno da umem. Ja sam magična četkica“, reče četkica ponosno. „Moj posao je da se postaram da SVI operu svoje zube.“

Džimi joj se nasmejao. „Ja nisam oprao zube i ništa loše mi se nije desilo.“

„Pogledaj se“, reče četkica. „Zubi su ti žuti i imaš užasan zadah iz usta.“

„Nije tačno, četkice. Izmišljaš!“ Džimi je uzeo četkicu i bacio je skroz u ćošak kupatila.

Zatim je otrčao u kuhinju da doručkuje.

„Ne možeš tako da se ponašaš prema meni“, povika četkica. „Ja sam magična četkica za zube. Dokazaću ti koliko sam važna!“

U međuvremenu, Džimi je već sedeo pored svoje braće u kuhinji.

Uzeo je sendvič i prineo ga ustima. Ali sendvič iskoči iz Džimijevih ruku pravo u tanjir njegovog najstarijeg brata.

[image: image]

Umesto sendviča, D

